Django

Django () — свабодны фрэймворк для вэб-праграм на мове Python, які выкарыстоўвае шаблон праектавання MVC. Праект падтрымліваецца арганізацыяй Django Software Foundation.

Старонка на Django будуецца з аднай або некалькіх праграм. Адзін з асноўных прынцыпаў фрэймворка - DRY ().

Таксама, у адрозненні ад іншых фрэймворкаў, апрацоўшчыкі URL у Django канфігуруюцца яўна пры дапамозе рэгулярных выразаў.

Для працы з базай даных Django выкарыстоўвае ўласную ORM, у якой мадэль даных апісваецца класамі Python, і па ёй ужо генеруецца схема базы даных.

 Выкарыстанне 
Вэб-фрэймворк Django выкарыстоўваецца на старонках Instagram , Disqus, Mozilla, The Washington Times, Pinterest, YouTube, Google і інш.

Таксама Django выкарыстоўваецца ў якасці вэб-кампанента ў праектах:

 Graphite  — сістэма пабудовы графікаў і назірання
 FreeNAS — свабодная рэалізацыя сістэмы захоўвання і абмену файламі і інш.

 Распрацоўшчыкі 

 Расэл Кейт-Магі ()
 Адрыян Галаваты ()
 Сайман Вілісан ()
 Джэйкаб Каплан-Мос ()
 Уілсан Майнер ()

Распрацоўшчыкі заяўляюць, што не абавязваюцца строга прытрымлівацца ніякай метадалогіі ў развіцці праекта, аддаючы перавагу таму, што здаецца ім найболей лагічным.

 Магчымасці 
Некаторыя магчымасці Django:

 ORM, API доступ да БД з падтрымкай транзакцый
 убудаваны інтэрфейс адміністратара, з ужо наяўнымі перакладамі на многія мовы
 дыспетчар URL на аснове рэгулярных выразаў
 пашыральная сістэма шаблонаў з тэгамі і наследаваннем
 сістэма кэшавання
 інтэрнацыяналізацыя
 падключальная архітэктура праграм, якія можна ўсталёўваць на любыя Django-старонкі
 «Generic views» - шаблоны функцый кантролераў
 аўтарызацыя і аўтэнтыфікацыя, падключэнне знешніх модуляў аўтэнтыфікацыі: LDAP, OpenID і інш.
 сістэма фільтраў («middleware») для пабудовы дадатковых апрацоўшчыкаў запытаў, як напрыклад уключаныя ў дыстрыбутыў фільтры для кэшавання, сціску, нармалізацыі URL і падтрымкі ананімных сесій
 бібліятэка для працы з формамі (наследаванне, пабудова форм па існуючай мадэлі БД) 
 убудаваная аўтаматычная дакументацыя па тэгах шаблонаў і мадэлях даных, даступная праз адміністрацыйную праграму

Некаторыя кампаненты фрэймворка паміж сабой злучаны слаба, таму іх можна досыць проста замяняць на аналагічныя. Напрыклад, замест убудаваных шаблонаў можна выкарыстоўваць Mako ці Jinja .

У той жа час замяняць шэраг кампанентаў (напрыклад, ORM) даволі складана.

Акрамя магчымасцяў убудаваных у ядро фреймворка, існуюць пакеты, якія пашыраюць яго магчымасці. Магчымасці, якія прадстаўляюцца пакетамі, а таксама поўны пералік пакетаў зручна адсочваць праз спецыяльны рэсурс - www.djangopackages.com .міні|Джанга Рэйнхардт — музыка, у гонар якога фрэймворк атрымаў сваю назву

 Версіі і храналогія іх выхаду 
Некаторыя выпускі Django атрымліваюць статус "рэлізу з доўгатэрміновай падтрымкай" (LTS). Яны атрымліваюць абнаўленні бяспецы і абароны ад страт даных на гарантаваны перыяд часу, звычайна ад трох гадоў.

 Рашэнні 
На базе Django распрацаваны шэраг гатовых рашэнняў са свабоднай ліцэнзіяй, сярод якіх інтэрнэт-крамы, сістэмы кіравання змесцівам, а таксама больш вузканакіраваныя праекты.

 Канфігурацыя сервера 
Django праектаваўся для працы пад кіраваннем Apache з модулем mod python і з выкарыстаннем PostgreSQL у якасці базы даных.

З уключэннем падтрымкі WSGI, Django можа працаваць пад кіраваннем FastCGI, mod wsgi або SCGI на Apache і іншых серверах.

Зараз акрамя базы даных PostgreSQL, Django можа працаваць з іншымі СКБД: MySQL, SQLite, Microsoft SQL Server, DB2, Firebird, SQL Anywhere і Oracle .

У складзе Django прысутнічае ўласны вэб-сервер для распрацоўкі. Сервер аўтаматычна вызначае змены ў файлах зыходнага кода праектп і перазапускаецца, што паскарае працэс распрацоўкі на Python. Але пры гэтым ён працуе ў аднапаточным рэжыме і прыдатны толькі для працэсу распрацоўкі і адладкі праграмы.

 Хостынг для Django 
Django можна разгарнуць на PaaS-сэрвісах RedHat:

 OpenShift, у тым ліку і бясплатнаRapid Python and Django App Deployment to the Cloud with a PaaS на github на github
 Heroku
 На хостынгу PythonAnywhere.

 Django на хостынгу Google 
Google App Engine Python дазваляе выкарыстоўваць для працы любую версію Django.

Існуюць некаторыя асаблівасці пры працы з Django у Google App Engine Python 2.7.

 Django ORM несумяшчальна са сховішчам App Engine Datastore, якое ўяўляе сабой NoSQL сховішча. Гэта ў сваю чаргу робіць абмежаванай працу пэўных функцый фрэймворка, у прыватнасці, убудаванага адміністрацыйнага інтэрфейсу.
 Таксама з Django можна працаваць праз Google cloud-sql. Гэта дазваляе выкарыстоўваць усе магчымасці фрэймворка, як і пры працы са звычайнымі рэляцыйнымі базамі.
Існуе community-версія Django-nonrel, адаптаваная для працы з нерэляцыйнымі сховішчамі даных, якая дазваляе паўнавартасна (наколькі гэта магчыма тэхнічна) выкарыстоўваць Django на платформе Google App Engine. А падключальная праграма django-dbindexer дазваляе нават эмуляваць JOIN у нерэляцыйных сховішчах даных.

Катэгорыя:Праграмнае забеспячэнне, распрацаванае ў 2003 годзе
Катэгорыя:Кросплатформавае праграмнае забеспячэнне
Катэгорыя:Свабоднае праграмнае забеспячэнне, напісанае на Python
Катэгорыя:Свабодныя бібліятэкі праграм
Катэгорыя:Фрэймворкі на Python
Катэгорыя:Бібліятэкі Python